Diari Oficial de la Generalitat Valenciana


Sumari del DOGV 4829, del 27-08-2004 (2004/8741)

Informació pública del projecte de 25 modificació de l'ordenació detallada del pla general, l'alternativa tècnica del programa i projecte d'urbanització de la unitat d'execució en sòl urbà industrial Rajolar.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4829

Data del DOGV
:   27-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8741


Organisme emissor
:   Ajuntament de Gandia

Tipus de document
:   Anunci

Informació pública del projecte de 25 modificació de l'ordenació detallada del pla general, l'alternativa tècnica del programa i projecte d'urbanització de la unitat d'execució en sòl urbà industrial Rajolar. [2004/F8741]
  
En compliment d'allò que disposa l'article 46 i els concordants de la Llei 6/1994, de 15 de novembre, de la Generalitat Valenciana (LRAU), es fa públic que, per Decret de l'Alcaldia de 30 de juliol de 2004, s'ha resolt sotmetre a informació pública per termini de 20 dies el projecte de 25a modificació de l'ordenació detallada del pla general, l'alternativa tècnica del programa i projecte d'urbanització de la unitat d'execució sòl urbà industrial Rajolar, presentats per la mercantil Aprusa, que afecten una superfície del sòl urbà de 51.792 metres quadrats situada al sud-est de la ciutat, al costat de l'antiga CN-332.
  
Durant el període d'informació pública regirà el que disposa l'esmentat precepte i, per tant: les propostes podran ser objecte de pública consulta en l'ajuntament; podran presentar-se al·legacions; altres alternatives tècniques; serà procedent la pròrroga per 20 dies addicionals si, durant els 10 primers dies d'informació pública, alguna persona es comprometera a presentar una alternativa tècnica substanciosament distinta a la inicial i prestarà caució d'això; i podran presentar-se proposicions juridicoeconòmiques durant els cinc dies següents al venciment del tràmit d'informació pública. L'acte d'obertura de pliques se celebrarà a les 12.00 hores del dia hàbil de l'endemà de la conclusió del termini per a presentar-les i, durant els 10 dies següents, les actuacions podran ser objecte de consulta i les al·legacions i els competidors podran associar-se unint les seues proposicions.
  
Condicions que cal tenir en compte en la presentació de les proposicions juridicoeconòmiques o altres alternatives tècniques: són les contingudes en els informes que es troben en l'expedient emesos pels serveis tècnics municipals. En síntesi, són:
  
A) Inclusió en el projecte de les unitats d'obra necessàries per a la completa urbanització de la zona de domini públic de l'antiga carretera CN-332, amb la finalitat d'assegurar la connexió amb la xàrcia primària constituïda per l'esmentada carretera de forma que s'execute completament i no quede cap espai per urbanitzar.
  
B) Inclusió de les partides necessàries per assegurar la connexió adequada amb la rotonda que hi ha a l'encreuament de la carretera de la Vital en les seues condicions actuals.
  
C) Supressió de les partides referides al control de qualitat, les quals s'inclouran, en tot cas, dins del percentatge d'aplicació de les despeses generals.
  
D) Supressió de les partides 11.17 i 11.18 (biondes, elements complementaris d'aquestes) per considerar-se innecessàries per a l'execució de les obres.
  
E) Aigua potable: 1) La xàrcia serà de FD 150 mm de diàmetre, a fi d'enllaçar la futura xàrcia perimetral de 500 mm de diàmetre amb les instal·lacions que hi ha actualment i les que es pretenen realitzar. 2) S'han de preveure preses d'incendis per a la instal·lació interior de BIES en els usos que les requerisquen; les peces, els materials i els calibres de les preses domiciliàries i les preses contra incendis seran acceptats per la companyia concessionària municipal del subministrament d'aigua a fi d'homogeneïtzar els materials. 3) Els hidrants d'incendis seran del tipus Belgicast de 80 mm de diàmetre, cada un amb la seua pròpia clau de seccionament de tancament elàstic, per independitzar-los de la xàrcia de distribució; la distància entre aquests no serà major de 200 m, mesurats per espais públics, estaran distribuïts de manera uniforme i compliran la normativa vigent quant a cabal i pressió i en especial la NBE-CPI-96. 4) Les trapes de registre d'arquetes de vàlvules, connexions, etc., seran de fosa nodular GGG-50 i portaran l'anagrama «Aigües Potables». Seran acceptades per la companyia concessionària municipal del subministrament d'aigua. 5) Tots els materials utilitzats en les xàrcies de distribució d'aigua potable i les instal·lacions complementàries (tubs, claus, arquetes, tes, colzes, peces especials, etc.) seran acceptats per la companyia concessionària municipal del subministrament d'aigua a fi d'homogeneïtzar els materials. 6) La capa de farcit per a l'assentament de les canonades serà de graveta 20/40 mm, la qual també s'utilitzarà per tapar la conducció i la resta de l'excavació es taparà amb balast artificial. 7) En la vertical de la conducció d'aigua no se situaran altres serveis, les canonades d'aigua potable es col·locaran a un metre de la línia de fatxada i, entre aquestes i la fatxada, no hi haurà altres serveis; en el cas, justificat, que això no fora possible, les connexions domiciliàries passaran per damunt dels serveis restants. 8) Previsió de la incorporació d'una segona xàrcia d'aigua potable per a aigua no potable destinada a usos de reg, de neteja i d'aigua de procés industrial.
  
F) Electrificació i enllumenat públic: 1) En relació amb la línia de mitja tensió, el suport de pas de la línia subterrània a l'aèria haurà de situar-se fora dels límits o en la delimitació del sector. 2) Els suports, així com les lluminàries, seran dels colors normalitzats per l'ajuntament (negre ral 9011 per a l'avinguda d'Alacant i l'inici de la via transversal i marfil ral 1013 per a la resta de carrers). 3) Durant les obres s'haurà de mantenir l'enllumenat que hi ha, de manera que la zona es mantinga il·luminada en tot moment.